smcproject/ml-wiki-sentences huggingface dataset:
തൃശൂർ ജില്ലയിലെ തളിക്കുളത്തിനടുത്ത് മണപ്പുറമാണ് മുഹമ്മദലിയുടെ സ്വദേശം.
പിതാവ് ചന്ദനപ്പറമ്പിൽ സെയ്തുമുഹമ്മദ്.
1972ൽ ഒമാനിൽ ഗൾഫാർ എന്ന നിർമ്മാണ സ്ഥാപനത്തിൽ ടീം ലീഡറായാണ് ജോലിയിൽ പ്രവേശിക്കുന്നത്.
പിന്നീട് ഈ സ്ഥാപനത്തെ ഒരു വൻകിട കമ്പനിയാക്കി മുഹമ്മദലി വളർത്തി.
ഇരുപതിലേറെ സ്ഥാപനങ്ങളുടെ ഉടമായായ മുഹമ്മദലിയുടെ ഗൾഫാർ കമ്പനി ഒമാനിലെ സ്വകാര്യ മേഖലയിൽ ഏറ്റവും കൂടുതൽ ആളുകൾക്ക് തൊഴിൽ നൽകുന്ന സ്ഥാപനമാണ്.
കേരള സർക്കാറിന്റെ ഇൻകെൽ,നെടുമ്പശ്ശേരി വിമാനത്താവളം, കേരളത്തിലെ ഇസ്ലാമിക് ഫിനാൻസ് സംരംഭമായ അൽബറക ഫിനാൻസ് സർവീസ് എന്നിവയുടെ സ്ഥാപകരിൽ ഒരാളാണ് മുഹമ്മദലി.
കൊച്ചിയിലെ ലെ മെറിഡിയൻ ഹോട്ടൽ, ഗൾഫാർ ഇന്റർനാഷണൽ കൺവെൻഷൻ സെന്റർ എന്നിവ ഇദ്ദേഹത്തിന്റെ ഉടമസ്ഥതയിലുള്ളതാണ്.
പി. രാജഗോപാലാചാരി ഇംഗ്ലീഷ് വിലാസം https://ml.wikipedia.org/wiki/P.
_Rajagopalachari
ദിവാൻ ബഹാദൂർ സർ പെരുങ്കാവൂർ രാജഗോപാലാചാരി , ( തമിഴ് : பெருங்காவூர் ராஜகோபாலாச்சாரி ) കെ.സി.എസ്.ഐ. , സി.ഐ.ഇ.
(1862 മാർച്ച് 18 – 1927 ഡിസംബർ 1) ഇന്ത്യയിലെ ഒരു ഭരണകർത്താവായിരുന്നു.
ചില രേഖകളിൽ ഇദ്ദേഹത്തിന്റെ പേര് സർ പി. രാജഗോപാൽ ആചാരി എന്നും രേഖപ്പെടുത്തപ്പെട്ടിട്ടുണ്ട്.
1896 മുതൽ 1901 വരെ കൊച്ചി നാട്ടുരാജ്യത്തിന്റേതും 1896 മുതൽ 1901 വരെ തിരുവിതാംകൂർ നാട്ടുരാജ്യത്തിന്റേയും ദിവാനായി ഇദ്ദേഹം ജോലി ചെയ്തിട്ടുണ്ട്.
ആദ്യകാലജീവിതവും ഔദ്യോഗിക ജീവിതവും
മദ്രാസിലായിരുന്നു ഇദ്ദേഹം ജനിച്ചത്.
പ്രസിഡൻസി കോളേജിലും ലോ കോളേജിലുമായി ഇദ്ദേഹം വിദ്യാഭ്യാസം നടത്തി.
1886 മേയ് 3-ന് ഇദ്ദേഹം ഇന്ത്യൻ സിവിൽ സർവീസിലെ ജുഡീഷ്യൽ ഡിപ്പാർട്ട്മെന്റിൽ പ്രവേശിച്ചു.
1887 ഡിസംബറിൽ ഇദ്ദേഹത്തിന് കളക്ടറായി നിയമനം ലഭിച്ചു.
1890 മേയ് 2 മുതൽ 1896 ഡിസംബർ വരെ ഇദ്ദേഹം മദ്രാസ് പ്രോവിൻസിൽ അസിസ്റ്റന്റ് കളക്ടറും മജിസ്ട്രേറ്റുമായി ജോലി ചെയ്യുകയുണ്ടായി .
കൊച്ചിയുടെ ദിവാൻ
1896 ഡിസംബർ മാസത്തിൽ രാജഗോപാലാചാരിയെ കൊച്ചിയുടെ ദിവാനായി മഹാരാജാവ് രാമ വർമ നിയോഗിച്ചു.
1896 മുതൽ 1901 വരെ ഇദ്ദേഹം ഈ ലാവണത്തിൽ ജോലി ചെയ്തു.
ഇദ്ദേഹം ദിവാനായിരുന്നപ്പോഴാണ് കൊച്ചിൻ നേറ്റീവ് മർച്ചന്റ്സ് അസോസിയേഷൻ രൂപീകരിക്കപ്പെട്ടത്.
ഇതാണ് പിന്നീട് ഇന്ത്യൻ ചേമ്പർ ഓഫ് കൊമേഴ്സ് ആൻഡ് ഇൻഡസ്ട്രി - കൊച്ചിൻ ആയി രൂപാന്തരപ്പെട്ടത്.
1901-ൽ ത്രിപ്പൂണിത്തുറയിൽ സെൻട്രൽ റിക്കോർഡ്സ് ഓഫ് കൊച്ചിൻ സ്റ്റേറ്റ് രൂപീകരിക്കപ്പെട്ടു.
ഇത് പിന്നീട് പരിണമിച്ച് കേരള സ്റ്റേറ്റ് ആർക്കൈവ്സ് ഡിപ്പാർട്ട്മെന്റായി രൂപാന്തരപ്പെട്ടു.
1901-ൽ ഇദ്ദേഹത്തെ മദ്രാസ് പ്രസിഡൻസിയിലെ കോ-ഓപറേറ്റീവ് ക്രെഡിറ്റ് സൊസൈറ്റികളുടെ രജിസ്ട്രാർ ആയി നിയമിച്ചു.
1902 മാർച്ച് മുതൽ 1906 വരെ ഇദ്ദേഹം അസിസ്റ്റന്റ് കളക്ടറായും ജോലി ചെയ്തു.
അതിനുശേഷമാണ് ഇദ്ദേഹത്തെ തിരുവിതാംകൂർ ദിവാനായി നിയമിച്ചത്.
1907-ൽ അയ്യൻകാളി ദളിതരുടെ വിദ്യാഭ്യാസത്തിനായി ശ്രമിക്കുവാൻ സാധു ജന പരിപാലന സംഘം സ്ഥാപിക്കുകയുണ്ടായി.
രാജഗോപാലാചാരി ഈ നീക്കത്തെ പിൻതുണയ്ക്കുകയുണ്ടായി.
1907-ൽ തിരുവിതാംകൂർ സർക്കാർ ദളിത് വിദ്യാർത്ഥികൾക്ക് സ്കൂളിൽ പ്രവേശനം നൽകുന്നതിനുള്ള ഉത്തരവ് പുറത്തിറക്കി.
ഉയർന്ന ജാതിക്കാരായ ഭൂപ്രഭുക്കളായിരുന്നു മിക്ക സ്കൂളുകളും നിയന്ത്രിച്ചിരുന്നത്.
ഇവർ സർക്കാരുത്തരവിനെ തുറന്നെതിർക്കുകയും ദളിത് വിദ്യാർത്ഥികൾക്ക് പ്രവേശനം നിഷേധിക്കുകയും ചെയ്തു.
ഇതിനെതിരേ പ്രഷോഭം പൊട്ടിപ്പുറപ്പെട്ടു.
പിന്നോക്ക ജാതിക്കാരായ തൊഴിലാളികൾ വയലുകളിൽ ജോലി ചെയ്യാൻ കൂട്ടാക്കിയില്ല.
1910-ൽ രാജഗോപാലാചാരിയും വിദ്യാഭ്യാസവകുപ്പിന്റെ മേധാവിയായ മിച്ചലും ദളിത് വിദ്യാർത്ഥികൾക്ക് പ്രവേശനം നൽകാനുള്ള ഉത്തരവ് പരസ്യമാക്കിയതോടെ വിവാദത്തിന് അറുതി വന്നു.
രാജഗോപാലാചാരി ഭരണരംഗത്തും മാറ്റങ്ങൾ കൊണ്ടുവരുകയുണ്ടായി.
ദളിതരെ ഇതിനു മുൻപ് ഭരണത്തിൽ നിന്നു മാറ്റി നിർത്തിയിരുന്നുവെങ്കിലും സംസ്ഥാന നിയമനിർമ്മാണ സഭയിലേയ്ക്ക് ഇവരെയും നാമനിർദ്ദേശം ചെയ്യാനുള്ള ചട്ടം ഇദ്ദേഹം കൊണ്ടുവന്നു.
തിരുവിതാം കൂർ സ്റ്റേറ്റ് അസംബ്ലിയിലേയ്ക്ക് ആദ്യമായി നാമനിർദ്ദേശം ചെയ്യപ്പെട്ട ദളിത് അംഗമായിരുന്നു അയ്യങ്കാളി .
ഷേക്ക് ഹമദാനി തങ്ങൾക്ക് ഇസ്ലാമിക് കോളേജ് സ്ഥാപിക്കുവാനായി ഇദ്ദേഹം എട്ട് ഏക്കർ ഭൂമിയും നൽകുകയുണ്ടായി.
ഇദ്ദേഹത്തിന്റെ ഭരണകാലത്ത് വിവാദങ്ങളുമുണ്ടായിരുന്നു.
വൈക്കം മൗലവിയെപ്പറ്റിയുള്ള തന്റെ ഗ്രന്ഥത്തിൽ എം.എ. ഷുക്കൂർ രാജഗോപാലാചാരിയുടെ ഭരണം ഏകാധിപത്യസ്വഭാവം കാണിച്ചിരുന്നുവെന്ന് ആരോപിക്കുന്നുണ്ട്.
1914-ൽ രാജഗോപാലാചാരി മദ്രാസിലേയ്ക്ക് ജുഡീഷ്യൽ ഡിപ്പാർട്ട്മെന്റ് സെക്രട്ടറിയായി തിരികെയെത്തി.
ഈ പോസ്റ്റിലെത്തുന്ന ആദ്യ ഇന്ത്യക്കാരനായിരുന്നു ഇദ്ദേഹം.
1917-ൽ ഇദ്ദേഹത്തെ മദ്രാസ് ഗവർണറുടെ കൗൺസിലിലെ അംഗമായി നിയമിച്ചു.
1919-ലെ ഗവണ്മെന്റ് ഓഫ് ഇന്ത്യ ആക്റ്റ് പ്രകാരം മദ്രാസ് ലെജിസ്ലേറ്റീവ് കൗൺസിൽ നിലവിൽ വന്നപ്പോൾ 1920 ഡിസംബർ 17-ന് രാജഗോപാലാചാരിയെ ഇതിന്റെ ആദ്യ പ്രസിഡന്റായി തിരഞ്ഞെടുക്കുകയുണ്ടായി.
I പനങ്ങൽ രാജാവിന്റെ ജസ്റ്റീസ് പാർട്ടി സർക്കാരിനെതിരേ അവിശ്വാസപ്രമേയം കൊണ്ടുവരുന്നതിൽ മുഖ്യ പങ്കുവഹിച്ചത് രാജഗോപാലാചാരിയാണെന്ന് കരുതപ്പെടുന്നു.
ഇദ്ദേഹത്തിന്റെ കാലാവധി 1923-ൽ അവസാനിച്ചതിനെത്തുടർന്ന് എൽ. ഡി. സാമിക്കണ്ണു പിള്ള ഈ സ്ഥാനത്തെത്തി.
1923-ൽ ലണ്ടനിലെ കൗൺസിൽ ഓഫ് ഇൻഡ്യയിൽ ഇദ്ദേഹം നിയമിതനായി.
1925-ൽ അനാരോഗ്യത്തെത്തുടർന്ന് ഇദ്ദേഹം സ്ഥാനം രാജിവച്ച് ഇന്ത്യയിലേയ്ക്ക് മടങ്ങുകയായിരുന്നു ചെയ്തത്.
1909-ൽ ഇദ്ദേഹത്തിന് കമ്പാനിയൻ ഓഫ് ദി ഓർഡർ ഓഫ് ദി ഇന്ത്യൻ എമ്പയർ (സി.ഐ.ഇ.) ബഹുമതിയും 1920-ൽ നൈറ്റ് കമാൻഡർ ഓഫ് ദി ഓർഡർ ഓഫ് ദി സ്റ്റാർ ഓഫ് ഇന്ത്യ (കെ.സി.എസ്.ഐ.) ബഹുമതിയും ലഭിക്കുകയുണ്ടായി.
മദ്രാസ് ലെജിസ്ലേറ്റീവ് കൗൺസിലിന്റെ ഹാളിൽ ഇദ്ദേഹത്തിന്റെ അർത്ഥകായ പ്രതിമ സ്ഥാപിച്ചിട്ടുണ്ട്.
രാജഗോപാലാചാരിയുടെ സഹോദരൻ പി. നരസിംഹാചാരി റങ്കൂണിലെ ( ബർമ ) ഹൈക്കോടതിയിൽ ന്യായാധിപനായിരുന്നു.
ഇദ്ദേഹത്തിന്റെ സഹോദരിയുടെ പുത്രന്മാരായ സി.ടി. രാജഗോപാലാചാരി , സി.ടി. വേണുഗോപാൽ , സി. ടി കൃഷ്ണമാചാരി എന്നിവരും സ്വന്തം നിലയിൽ പ്രസിദ്ധരായിരുന്നു.
കുറിപ്പുകൾ അവലംബം {{ cite book }} : More than one of | accessdate= and | access-date= specified ( help ) ; More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ഒബിച്വറി, ദി ടൈംസ് , 1927 ഡിസംബർ 2 കൂടുതൽ വായനയ്ക്ക് , പേജ് 62 - 67
പി. രാജഗോപാൽ
ഇന്ത്യയിലെ ചെന്നൈ ആസ്ഥാനമായുള്ള ശരവണ ഭവൻ ശൃംഖലയുടെ സ്ഥാപകനായിരുന്നു പി. രാജഗോപാൽ ( 5 ഓഗസ്റ്റ് 1947 - 18 ജൂലൈ 2019 ) .
തമിഴ്നാട്ടിലെ ഒരു കർഷക കുടുംബത്തിൽ ജനിച്ച രാജഗോപാൽ വിദ്യാഭ്യാസം കുറവായിരുന്നുവെങ്കിലും ഒരു ആഗോള റെസ്റ്റോറന്റ് ശൃംഖല നിർമ്മിച്ചു.
പിന്നീടുള്ള ജീവിതത്തിൽ, 2001 ലെ കൊലപാതകത്തിന് ശിക്ഷിക്കപ്പെടുകയും 2019 ജൂലൈയിൽ ജീവപര്യന്തം ശിക്ഷ അനുഭവിക്കുകയും ചെയ്തു.
ജയിൽവാസത്തിന് ശേഷം നിരവധി ദിവസങ്ങൾക്ക് ശേഷം അദ്ദേഹം ഹൃദയാഘാതം വന്ന് അന്തരിച്ചു.
തമിഴ്‌നാട്ടിലെ തൂത്തുക്കുടി ജില്ലയിലെ ഒരു ചെറിയ ഗ്രാമമായ പുന്നയാടിയിലാണ് രാജഗോപാൽ ജനിച്ചത്.
അച്ഛൻ ഉള്ളി വിൽപ്പനക്കാരനായിരുന്നു;  അമ്മ ഒരു വീട്ടുജോലിക്കാരിയായിരുന്നു.
1973 ൽ, മദ്രാസിൽ വന്ന് ഏതാനും വർഷങ്ങൾക്ക് ശേഷം , അദ്ദേഹം കെകെ നഗറിൽ ഒരു ജനറൽ പ്രൊവിഷൻസ് സ്റ്റോർ ആരംഭിച്ചു.
1981 -ൽ അദ്ദേഹം തന്റെ ആദ്യ ഭക്ഷണശാലയായ ശരവണ ഭവൻ മദ്രാസിൽ തുറന്നു .
2019 ആയപ്പോഴേക്കും അദ്ദേഹത്തിന്റെ കമ്പനി 22 രാജ്യങ്ങളിലായി 111 റെസ്റ്റോറന്റുകളിലേക്ക് വ്യാപിപ്പിച്ചു, ഏകദേശം 5,000 പേർക്ക് ജോലി നൽകി.
അദ്ദേഹം തന്റെ ഗ്രാമത്തിൽ പുന്നൈ ശ്രീ ശ്രീനിവാസപെരുമാൾ കോവിൽ എന്ന പേരിൽ ഒരു ക്ഷേത്രം പണിതു.
കുറ്റകൃത്യം
ഒരു ജ്യോതിഷിയുടെ ഉപദേശപ്രകാരം, തന്റെ ജീവനക്കാരിലൊരാളുടെ മകളായ ജീവജ്യോതിയെ തന്റെ മൂന്നാമത്തെ ഭാര്യയായി സ്വീകരിക്കുവാൻ അദ്ദേഹം ശ്രമിച്ചു, ഇതിനകം വിവാഹിതനായിരുന്ന ജ്യോതി അദ്ദേഹത്തെ നിരസിച്ചു.
അവൾക്കും അവളുടെ കുടുംബത്തിനുമെതിരെ ഒന്നിലധികം ഭീഷണികൾ, മർദ്ദനങ്ങൾ, ബഹിഷ്‌കരണങ്ങൾ എന്നിവ അദ്ദേഹം സംഘടിപ്പിച്ചു.
2001 ൽ, ഒരു വധശ്രമത്തിൽ, ഭർത്താവ് ശാന്തകുമാറിന്റെ കൊലപാതകത്തിന് അദ്ദേഹം വിജയകരമായി നേതൃത്വം നൽകി.
ഈ കൊലപാതകത്തിന് ജീവപര്യന്തം ശിക്ഷിക്കപ്പെട്ടു.
കൊലപാതകത്തിന് ജീവപര്യന്തം തടവ്
2009 ൽ സ്ഥാപകൻ രാജഗോപാലിനെ മദ്രാസ് ഹൈക്കോടതി ജീവപര്യന്തം തടവിന് ശിക്ഷിച്ചതിന് ശേഷം 2001 ൽ റെസ്റ്റോറന്റ് ശൃംഖലയുടെ ബ്രാൻഡ് മൂല്യം ഇടിഞ്ഞു.
ജീവജ്യോതി അദ്ദേഹത്തിന്റെ ഒരു അസിസ്റ്റന്റ് മാനേജരുടെ മകളായിരുന്നു.
ജീവജ്യോതിയെ വിവാഹം കഴിക്കാൻ രാജഗോപാൽ ആഗ്രഹിച്ചിരുന്നുവെങ്കിലും അവൾ ശാന്തകുമാറിനെ വിവാഹം കഴിച്ചിരുന്നു.
ശാന്തകുമാറിനെ തട്ടിക്കൊണ്ടുപോയി ഏതാനും ദിവസങ്ങൾക്ക് ശേഷം പശ്ചിമഘട്ട പർവതനിരകളിലെ റിസോർട്ട് പട്ടണത്തിൽ മൃതദേഹം കഴുത്തറുത്ത് കൊല്ലപ്പെട്ട നിലയിൽ കണ്ടെത്തി.
ഇന്ത്യൻ സുപ്രീം കോടതിയിൽ അപ്പീൽ നൽകിയപ്പോൾ രാജഗോപാലിനെ മെഡിക്കൽ കാരണങ്ങളാൽ ജാമ്യത്തിൽ വിട്ടയച്ചു.
എന്നിരുന്നാലും, കീഴ്ക്കോടതിയുടെ ശിക്ഷ ശരിവച്ചുകൊണ്ട് അദ്ദേഹത്തിന്റെ ജയിൽ ശിക്ഷ ജീവപര്യന്തമായി ഉയർത്തുന്ന ഒരു വിധി പാസാക്കി.
സുപ്രീം കോടതിയിലെ വിധി
2019 മാർച്ച് 29 ന് ഇന്ത്യൻ സുപ്രീം കോടതി രാജഗോപാലിന്റെ കൊലപാതക കുറ്റവും ജീവപര്യന്തവും തടഞ്ഞു.
സുപ്രീം കോടതിയുടെ ഉത്തരവ് പ്രകാരം, 2019 ജൂലൈ 7-നകം അദ്ദേഹം അധികാരികൾക്ക് കീഴടങ്ങുകയും ശേഷിക്കുന്ന ദിവസങ്ങൾ ജയിലിൽ കഴിയുകയും വേണം.
2019 ജൂലൈ 9 ന് രാജഗോപാൽ അധികാരികൾക്ക് കീഴടങ്ങി.
മെഡിക്കൽ കാരണങ്ങളാൽ ജാമ്യം നീട്ടണമെന്ന് അദ്ദേഹത്തിന്റെ അഭിഭാഷകൻ അപേക്ഷിച്ചെങ്കിലും, സുപ്രീം കോടതി ഹർജി തള്ളിക്കൊണ്ട്, "ഉടൻ കീഴടങ്ങാൻ" വ്യവസായിക്ക് ഉത്തരവിട്ടു.
രാജഗോപാൽ കീഴടങ്ങുന്നതിൽ നിന്ന് ഇളവ് തേടുകയും തന്റെ ആശുപത്രിവാസ സമയം തടവറകൾക്ക് പിന്നിൽ ചെലവഴിക്കുന്ന സമയമായി കണക്കാക്കണമെന്ന് അഭ്യർത്ഥിക്കുകയും ചെയ്തു.
ഇത് കോടതി തള്ളിക്കളഞ്ഞു.
ജീവപര്യന്തം തടവ് അനുഭവിക്കാൻ 2019 ജൂലൈ 9 ന് കീഴടങ്ങിയ ശേഷം, രാജഗോപാലിന് 2019 ജൂലൈ 13 ന് ഹൃദയാഘാതം സംഭവിച്ചു.
സ്റ്റാൻലി മെഡിക്കൽ കോളേജ് ആശുപത്രിയിലെ ജയിൽ വാർഡിൽ നിന്ന് ചെന്നൈയിലെ വിജയ ആശുപത്രിയിലേക്ക് മാറ്റാൻ മദ്രാസ് ഹൈക്കോടതി അനുമതി നൽകി, അവിടെ അദ്ദേഹം 18 ജൂലൈ 2019 രാവിലെ മരിച്ചു.
അവലംബം 1 2 3 4 ↑ ↑ 1 2 1 2 ↑ ↑
പി. രാജു ഇംഗ്ലീഷ് വിലാസം https://ml.wikipedia.org/wiki/P.
ഒൻപതും പത്തും കേരള നിയമസഭകളിലെ അംഗമായിരുന്നു പി. രാജു (ജനനം : 18 ജൂലൈ 1951).
എറണാകുളം ജില്ലയിലെ വടക്കൻ പറവൂരു നിന്നാണ് രണ്ടു തവണയും രാജു സി.പി.ഐ യെ പ്രതിനിധീകരിച്ച് നിയമസഭയിലെത്തിയത്.
സ്വാതന്ത്ര്യസമര സേനാനിയും മുൻ എം.എൽ.എയുമായിരുന്ന ശിവൻ പിള്ളയുടെയും ചെല്ലമ്മയുടെയും മകനാണ്.
എ.ഐ.വൈഎഫ് എറണാകുളം ജില്ലാ സെക്രട്ടറിയായിരുന്നു.
മത്സ്യത്തൊഴിലാളി ഫെഡറേഷൻ സംസ്ഥാന ജനറൽ സെക്രട്ടറിയാണ്.
ജനയുഗത്തിന്റെ മാനേജരും ഡയറക്ടറുമായിരുന്നു.
ജില്ലാ കൗൺസിലിലേക്ക് തരംതാഴ്ത്തൽ
2014 ഓഗസ്റ്റിൽ കരിമണൽ ഖനനവുമായി ബന്ധപ്പെട്ട് സി.പി.ഐ. നിലപാടിനെതിരെ പാർട്ടി മുഖപത്രത്തിൽ ലേഖനം പ്രസിദ്ധീകരിച്ചതിന്റെ പേരിൽ സംസ്ഥാന കൗൺസിലംഗമായിരുന്ന ഇദ്ദേഹത്തെ എറണാകുളം ജില്ലാ കൗൺസിലിലേക്ക് തരംതാഴ്ത്തി.
പി. മുഹമ്മദ്‌ മൈതീൻ ഇംഗ്ലീഷ് വിലാസം https://ml.wikipedia.org/wiki/P.
_Muhammed_maitheen
കേരളത്തിൽ ജീവിച്ചിരുന്ന ഒരു പ്രമുഖ മുസ്‌ലിം പണ്ഡിതനും എഴുത്തുകാരനും ഭാഷാ പണ്ഡിതനും ഗ്രന്ഥകർത്താവുമായിരുന്നു പി. മുഹമ്മദ്‌ മൈതീൻ (ജീവിതകാലം: 1899 - 1967 മെയ്‌ 10).
പ്രമുഖ സാമൂഹിക പരിഷ്കർത്താവും സ്വദേശാഭിമാനി പത്രം ഉടമയുമായിരുന്ന വക്കം അബ്ദുൽ ഖാദർ മൗലവി ഇദ്ദേഹത്തിന്റെ മാതൃസഹോദനായിരുന്നു.
നിരവധി ഗ്രന്ഥങ്ങൾ ഇദ്ദേഹം മലയാളത്തിലേക്ക് മൊഴിമാറ്റവും നടത്തിട്ടുണ്ട്‌.
ജനനവും ബാല്യവും ഗ്രന്ഥങ്ങൾ അറബിവ്യാകരണപാഠങ്ങൾ ഹൃദയത്തിന്റെ അത്ഭുതങ്ങൾ (ഇഹ്യാ ഉലൂമിദ്ദീൻ എന്ന കൃതിയിലെ അജാഇബുൽ ഖുലൂബ് എന്ന ഭാഗത്തിന്റെ വിവർത്തനം) 1928 - ഒരു താരതമ്യവിവേചനം (അഥവാ ക്രിസ്തു ഇസ്ലാം മതങ്ങളിലെ ഖഡ്ഗപ്രയോഗം) (വിവർത്തനം) 1935 - മുസ്‌ലിങ്ങളുടെ അധഃപതനവും മറ്റുള്ളവരുടെ ഉയിർപ്പും ( വിഖ്യാത കൃതിയുടെ മലയാള പരിഭാഷ) 1939 - ഇസ്‌ലാം മത തത്ത്വപ്രദീപം (35 അധ്യായങ്ങളിലായി ഹദീസ് വിവർത്തന സമാഹാരം) 1948 - മൂന്നുകാര്യങ്ങൾ 1954 - പരിശുദ്ധ ഖുർആനിലെ ദുആകൾ 1954 - സമ്പൂർണ്ണ ഖുർആൻ പരിഭാഷ അവലംബം ↑ http://www.thejasnews.com:8080/index.jsp?tp=det det=yes news_id=201504118091213600 %5Bപ്രവർത്തിക്കാത്ത+കണ്ണി%5D
പി. മോഹനൻ
മലയാളത്തിലെ ഒരു മാധ്യമപ്രവർത്തകനും നോവലിസ്റ്റും കാർട്ടൂണിസ്റ്റുമായിരുന്നു പി. മോഹനൻ .
തൃശ്ശൂർ ജില്ലയിലെ ചേറൂരിൽ ജനിച്ച മോഹനൻ 2014 മേയ് 29-ന് തിരുവനന്തപുരത്ത് റീജിയണൽ കാൻസർ സെന്ററിൽ ചികിത്സയിലിരിക്കേ മരിച്ചു.
കൃതികൾ വിഷയവിവരം കാലസ്ഥിതി ഏകജാലകം അനുകമ്പ അമ്മകന്യ ദൈവഗുരുവിന്റെ ഒഴിവുകാലം പുരസ്കാരങ്ങൾ തോപ്പിൽ രവി അവാർഡ് മലയാറ്റൂർ അവാർഡ് പി. കേശവദേവ് പുരസ്‌കാരം ഖസാക്ക് അവാർഡ് അബുദാബി ശക്തി അവാർഡ് അവലംബങ്ങൾ
പി. രവീന്ദ്രൻ ഇംഗ്ലീഷ് വിലാസം https://ml.wikipedia.org/wiki/P.
_Raveendran
കേരളത്തിലെ മുൻമന്ത്രിയും മുതിർന്ന സി.പി.ഐ. നേതാവുമായിരുന്നു പി. രവീന്ദ്രൻ (14 നവംബർ 1922 - 13 നവംബർ 1997).
മൂന്നാം കേരളനിയമസഭയിൽ അച്യുതമേനോൻ മന്ത്രിസഭയിലെ തൊഴിൽ, വനം, വ്യവസായം എന്നീ വകുപ്പുകൾ കൈകാര്യം ചെയ്തിരുന്നത് പി. രവീന്ദ്രനായിരുന്നു .
പദ്മനാഭൻ എന്നായിരുന്നു പിതാവിന്റെ പേര്.
കെ. സാവിത്രിക്കുട്ടിയാണ് ഭാര്യ ഒരു മകളുണ്ട്.
നിയമത്തിൽ ബിരുദധാരിയായിരുന്ന പി. രവീന്ദ്രൻ ട്രേഡ് യൂണിയൻ പ്രവർത്തനങ്ങളിലും, സഹകരണപ്രസ്ഥാനങ്ങളുമായി ബന്ധപ്പെട്ട പ്രവർത്തനങ്ങളിലും സജീവ പങ്കാളിയായിരുന്നു.
രാഷ്ട്രീയ തടവുകാരനായി ജയിൽ വാസവും അനുഷ്ഠിക്കേണ്ടതായി വന്നിട്ടുണ്ട്.
1951ലും 1954ലും തിരുക്കൊച്ചി നിയമസഭയിലേക്ക് തിരഞ്ഞെടുക്കപ്പെട്ട ഇദ്ദേഹം കേരള നിയമസഭയിലേക്ക് നിരവധി തവണ തിരഞ്ഞെടുക്കപ്പെട്ടിട്ടുണ്ട്.
സി.പി.ഐ.യുടെ പ്രതിനിധിയായാണ് എല്ലാത്തവണയും ഇദ്ദേഹം തിരഞ്ഞെടുക്കപ്പെട്ടിട്ടുള്ളത്.
ഒന്നും രണ്ടും കേരളനിയംസഭകളിൽ ഇരവിപുരം മണ്ഡലത്തിൽ നിന്നും മൂന്നും, നാലും, എട്ടും, പത്തും നിയമസഭകളിൽ ചാത്തന്നൂർ മണ്ഡലത്തിൽ നിന്നുമാണ് ഇദ്ദേഹം നിയമസഭയിലേക്കെത്തിയത്.
മൂന്നാം കേരളനിയമസഭയിലെ അച്യുതമേനോൻ മന്ത്രിസഭയിൽ 1969 നവംബർ ഒന്നു മുതൽ 1970ഓഗസ്റ്റ് ഒന്ന് വരെ തൊഴിൽ, വനം, വ്യവസായം എന്നീ വകുപ്പുകളുടെ ചുമതലയുള്ള ഒരു മന്ത്രിയായിരുന്ന പി.രവീന്ദ്രൻ പത്താം കേരളനിയമസഭയിലെ(1996) പ്രോ-ടൈം സ്പീക്കറുമായിരുന്നു .
സി.പി.ഐ. സംസ്ഥാന എക്സിക്യൂട്ടിവംഗം, സി.പി.ഐ. നിയമസഭാകക്ഷി നേതാവ് (1967-69), എന്നീ നിലകളിലും ഇദ്ദേഹം പ്രവർത്തിച്ചിരുന്നു.
പത്താം കേരളനിയമസഭയിലെ സാമാജികനായിരിക്കെ 1997 
നവംബർ 13ന് 75ആം ജന്മദിനത്തലേന്ന് ഇദ്ദേഹം അന്തരിച്ചു.
പി. രാജേന്ദ്രൻ ഇംഗ്ലീഷ് വിലാസം https://ml.wikipedia.org/wiki/P.
കേരളത്തിലെ ഒരു പൊതുപ്രവർത്തകനും കമ്മ്യൂണിസ്റ്റ് പാർട്ടി ഓഫ് ഇൻഡ്യ (മാർക്സിസ്റ്റ്) ലെ അംഗവുമാണ്‌ പി രാജേന്ദ്രൻ .
പാർട്ടിയുടെ കേരള സംസ്ഥാനസമിതിയിലും കേന്ദ്ര കണ്ട്രോൾ കമ്മീഷനിലും അദ്ദേഹം അംഗമാണ്‌.
പതിമൂന്നാം ലോക്സഭയിലും പതിനാലാം ലോക്സഭയിൽ കൊല്ലം മണ്ഡലത്തേയും പ്രതിനിധീകരിച്ചിരുന്നു.
P. Rajendran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂക്കാട് കലാലയം ഇംഗ്ലീഷ് വിലാസം https://ml.wikipedia.org/wiki/Pookkad_Kalalayam
കോഴിക്കോട് ജില്ലയിലെ ചേമഞ്ചേരി ആസ്ഥാനമായുള്ള നാടകസമിതിയും കലാലയവുമാണ് പൂക്കാട് കലാലയം .
ചേമഞ്ചേരി കുഞ്ഞിരാമൻ നായർ , സംഗീതാചാര്യൻ സുകുമാരൻ ഭാഗവതർ , ശിവദാസ് ചേമഞ്ചേരി എന്നിവരാണ് 1974-ൽ സമിതി ആരംഭിച്ചത്.
ചേമഞ്ചേരി കുഞ്ഞിരാമൻ നായർ പ്രധാന വേഷം അവതരിപ്പിച്ച നൃത്തനാടകങ്ങളും അർധ നൃത്തനാടകങ്ങളുമാണ് ആദ്യകാലത്ത് അവതരിപ്പിച്ചിരുന്നത്.
1999 മുതൽ സമിതി പ്രൊഫഷണൽ ഗദ്യനാടകങ്ങൾ ആരംഭിച്ചു.
ഗോപിനാഥ് കോഴിക്കോട്, ശിവരാമൻ മാസ്റ്റർ എന്നിവർ രചിച്ച് സംവിധാനം ചെയ്ത നാടകങ്ങളായിരുന്നു ആദ്യം കൂടുതലായും അവതരിപ്പിച്ചിരുന്നത്.
തച്ചോളി ഒതേനൻ സമിതിയുടെ 27-ആമത് നാടകമായി അവതരിപ്പിച്ചു.
ശിവദാസ് കാരോടി, കെ. ശ്രീനിവാസൻ, സുരേഷ് ഉണ്ണി, ശ്രീധരൻ മാസ്റ്റർ എന്നിവരുടെ നേതൃത്വത്തിൽ കലാലയം ഇപ്പോൾ പ്രവർത്തിക്കുന്നു.
നാടകങ്ങൾ നെല്ല് (2010) അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
പൂക്കിപ്പറമ്പ് ബസ് അപകടം
2001 മാർച്ച് 11ന് നടന്ന കേരളത്തിലെ ഏറ്റവും വലിയ ബസ് അപകടമാണ് പൂക്കിപ്പറമ്പ് ബസ് അപകടം .
ഗുരുവായൂരിൽനിന്ന് തലശ്ശേരിയിലേക്ക് വരികയായിരുന്ന പ്രണവം എന്ന ബസ് ദേശിയപാത 17 ൽ കോട്ടക്കൽ കോഴിച്ചെന എ.ആർ ക്യാമ്പിന് സമീപത്തെ പൂക്കിപ്പറമ്പിൽ വെച്ച്  റോഡിലെ ഇറക്കത്തിൽ ഷാഫ്റ്റ് ഒടിഞ്ഞതിനെ തുടർന്ന് നിയന്ത്രണം വിട്ട് കാറിൽ ഇടിച്ചു മറിഞ്ഞു തീപിടിക്കുകയായിരുന്നു.
44 പേരാണ് അപകടത്തിൽ വെന്തു മരിച്ചത്.
മരിച്ചവരിൽ ഭൂരിഭാഗവും സ്ത്രീകളായിരുന്നു.
പെട്രോൾ ടാങ്കിൽ പിടിച്ച തീ വളരെ പെട്ടെന്ന് ആളിപ്പടർന്നതിനാലും ബസ്സ്‌ മറിഞ്ഞത് വാതിലുകൾ അടിയിലായ രീതിയിലായതിനാലും രക്ഷാപ്രവർത്തകർ എത്തും മുൻപേ ദുരന്തം സംഭവിച്ചു കഴിഞ്ഞിരുന്നു.
അപകടത്തിനു മുന്നേ ബസ് അമിതവേഗതയിൽ ആയിരുന്നു എന്നും മുന്നിൽ പോകുക ആയിരുന്ന KSRTC ബസിനെ മറികടക്കാൻ ഉള്ള ഡ്രൈവറുടെ ശ്രമം ആണ് അപകടത്തിലേക് നയിച്ചത് എന്നും അപകടത്തിൽ നിന്നും രക്ഷപെട്ട യാത്രക്കാർ മൊഴി നൽകി അനന്തരഫലം
പൂക്കിപ്പറമ്പ് ബസ്സപകടത്തെ തുടർന്ന് ബസ്സ്‌ യാത്രികരുടെ സുരക്ഷയെ കുറിച്ച് വ്യാപകമായ ചർച്ചക്ക് വഴിയൊരുക്കി.
വാതിലുകൾ അടിയിൽ വരുന്ന രീതിയിൽ മറിഞ്ഞതിനാലാണ് അപകടത്തിന്റെ വ്യാപ്തി വർധിച്ചത് എന്നതിനാൽ എമർജൻസി എക്സിറ്റ് ഡോറുകൾ എല്ലാ ബസ്സുകളിലും നിർബന്ധമായും ഉണ്ടായിരിക്കണമെന്ന് വിജ്ഞാപനം ഇറങ്ങി.
അപകടത്തിൽ മരിച്ചവരിൽ കൂടുതലും മുൻഭാഗത്തിരുന്ന സ്ത്രീകളായതിനാൽ സ്ത്രീകളുടെ സീറ്റുകൾ പിൻഭാഗത്തേക്ക് മാറ്റിയെങ്കിലും പ്രായോഗികമല്ലാത്തതിനാൽ ഏതാനും ദിവസങ്ങൾക്കകം പഴയപടിയാക്കി.
http://www.madhyamam.com/news/344357/150310 Archived 2015-03-11 at the Wayback Machine .
പൂക്കുട്ടിച്ചാത്തൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 മാർച്ച് മുതൽ തുടരുന്നു.
108 ശാസ്തപ്പൻമാരിൽ ഒരു ശാസ്തപ്പൻ.
വടക്കൻ കേരളത്തിൽ കെട്ടിവരുന്ന ഒരു തിറക്കോലമാണ് പൂക്കുട്ടിച്ചാത്തൻ.
കാളക്കണ്ണെന്നു പേരുള്ള മുഖത്തെഴുത്താണ് ഈ തിറയ്ക്കുപയോഗിക്കുന്നത്.
പൂക്കോട് തടാകം ഇംഗ്ലീഷ് വിലാസം https://ml.wikipedia.org/wiki/Pookode_Lake Hatchery at Pookode Lake
കേരളത്തിലെ വയനാട് ജില്ലയിലെ ഒരു തടാകമാണ് പൂക്കോട് തടാകം .
തടാകത്തിനു ചുറ്റും ഇടതൂർന്ന വനങ്ങളും മലകളുമാണ്.
സമുദ്ര നിരപ്പിൽ നിന്നും 2100 അടി ഉയരത്തിലായാണ് തടാകത്തിന്റെ സ്ഥാനം.
ചുറ്റും നടക്കുവാനായി നടപ്പാത തയ്യാറാക്കിയിട്ടുള്ള തടാകത്തിൽ പെഡൽ ബോട്ടുകൾ സവാരിക്കായി ഉണ്ട്.
തടാകത്തിൽ നിറയേ നീല ഇനത്തിൽ പെട്ട ആമ്പലുകൾ കാണാം.
പൂക്കോട് തടാകത്തിൽ മാത്രം കാണപെടുന്ന പരൽ മത്സ്യം ആണ് പൂക്കോടൻ പരൽ .
വൈത്തിരിയിലുള്ള ഈ തടാകം വയനാട്ടിലെ പ്രധാന വിനോദസഞ്ചാര ആകർഷണമാണ്.
ഒരു മീൻ വളർത്തൽ കേന്ദ്രവും ഹരിതഗൃഹവും ഇവിടെ ഉണ്ട്.
വയനാട്ടിൽ നിന്നുള്ള സുഗന്ധവ്യഞ്ജനങ്ങളും കരകൌശല വസ്തുക്കളും ഇവിടെ വാങ്ങുവാൻ കിട്ടും.
13 ഏക്കറാണ് തടാകത്തിന്റെ വിസ്തീർണ്ണം.
തടാകത്തിലെ ഏറ്റവും കൂടിയ ആഴം 6.5 മീറ്റർ ആണ്.
വൈത്തിരിക്ക് മൂന്നുകിലോമീറ്റർ തെക്കായി ആണ് ഈ തടാകം സ്ഥിതിചെയ്യുന്നത്.
അടുത്തകാലത്തായി ടൂറിസത്തെ മുൻ‌നിർത്തി നിർമ്മിച്ച മിനുക്കുപണികൾ തടാകത്തിന്റെ വന്യ സൗന്ദര്യം നശിപ്പിച്ചു എന്ന് ആരോപണമുണ്ട്.
എത്താനുള്ള വഴി പൂക്കോട് തടാകത്തിലൂടെയുള്ള ബോട്ടിങ്
കോഴിക്കോട് നിന്ന്: കോഴിക്കോട് നിന്നുവരുമ്പോൾ വയനാട് ചുരം കയറിക്കഴിഞ്ഞുകാണുന്ന ആദ്യ സ്ഥലമായ ലക്കിഡിയിൽ നിന്നും ഏകദേശം 2 കിലോമീറ്റർ കല്പറ്റ റോഡിൽ സഞ്ചരിച്ചാൽ ഇടതു വശത്തായി പൂക്കോട് തടാകത്തിലേക്കുള്ള വഴി കാണാം.
തടാകത്തിനടുത്തു തന്നെ ഒരു ശ്രീ നാരായണ ഗുരുകുലം ഉണ്ട്.
മനോഹര വൃക്ഷങ്ങൾ നിറഞ്ഞു നിൽക്കുന്നിടമാണിവിടം
അടുത്തുള്ള പ്രധാന സ്ഥലങ്ങൾ വൈത്തിരി , കൽപ്പറ്റ , സുൽത്താൻ ബത്തേരി , മുത്തങ്ങ , ചുണ്ടേൽ എന്നിവയാണ്.
പൂക്കോട് തടാകം വയനാട് പൂകോട് തടാകത്തിൽ വിരിഞ്ഞു നിൽക്കുന്ന നീല ആമ്പൽ പൂക്കൾ പൂക്കോട് തടാകം മറ്റൊരു കാഴ്ച പൂക്കോട് തടാകം, ഒരു ദൃശ്യം പൂക്കോട് തടാകം ഇൻഫോ ബോർഡ്‌ ഇൻഫോ ബോർഡ്‌ പൂക്കോട് തടാകം, വയനാട് , കേരളം പുറത്തേക്കുള്ള കണ്ണികൾ Photos of Pookode Lake പനോരമിക് ദൃശ്യം Archived 2011-08-20 at the Wayback Machine .
Pookode Lake എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂക്കാട്ടുപടി
പുക്കാട്ടുപടി എറണാകുളം ജില്ലയിലെ കിഴക്കമ്പലം, എടത്തല   ഗ്രാമപഞ്ചായത്തുകളിലായി സ്ഥിതി ചെയ്യുന്ന ഗ്രാമമാണ് പൂക്കാട്ടുപടി .
ആലുവ താലൂക്കും കുന്നത്തുനാട് താലൂക്കും ഇവിടെ സംഗമിക്കുന്നു.
നിരവധി വ്യവസായസ്ഥാപനങ്ങളും സർക്കാർ സ്ഥാപനങ്ങളും ഇവിടെ പ്രവർത്തിക്കുന്നു.
പൂക്കാട്ടിക്കര കാരമുക്ക് ശിവ-വിഷ്ണു-ഭഗവതിക്ഷേത്രം
പൂക്കാട്ടിക്കര ശിവക്ഷേത്രവും കാരമുക്ക്‌ ഭഗവതിക്ഷേത്രവും ചേർന്നതാണിത്.
രണ്ടേക്കർ വരുന്ന കാരമുക്ക് കുളത്തിന്റെ കരയിലാണ് ഈ ക്ഷേത്രം.
കാർത്ത്യായനി ഭഗവതിയും സഹോദരൻ കൃഷ്ണനുമാണ് കാരമുക്ക് ക്ഷേത്രത്തിലെ പ്രതിഷ്ഠകൾ.
ശിവനും ഇടമ്പിരി ഗണപതിയും നന്തിയുമാണ് പൂക്കാട്ടിക്കര ക്ഷേത്രത്തിലെ പ്രതിഷ്ഠകൾ.
ഇവിടെ രണ്ടു വലിയ വട്ടശ്രീകോവിലുകളും ഒരു ചെറിയ വട്ടശ്രീകോവിലുമുണ്ട്, കൂടാതെ രണ്ടു വലിയ ബലിക്കല്ലുകളും ഒരു ചെരിയ ബലിക്കല്ലുമുണ്ട്.
പരശുരാമൻ പ്രതിഷ്ഠ നടത്തിപ്പോയ ഈ ക്ഷേത്രത്തിലെ മറ്റു പ്രവർത്തികൾ ചെയ്തത് ഖര മഹർഷിയായിരുന്നു.
ഖരമുക്കാണ് കാരമുക്കായതെന്നും പറയുന്നു.
ശൂർപ്പണഖയെ അംഗഭംഗം വരുത്തിയ ലക്ഷ്മണനുമായി ശുർപ്പണഖയുടെ അർദ്ധ സഹോദരൻ ഖരൻ ഇവിടെ വച്ച് വളരെ കാലം യുദ്ധം ചെയ്തിട്ടുണ്ട്.
ധാരളം മുറിവുമായി ഖരൻ ഇവിടത്തെ കുളത്തിൽ അഭയം പ്രാപിച്ചുവത്രെ.
തൃശ്ശൂർ പൂരം കൂടാതെ ശിവരാത്രി, അഷ്ടമിരോഹിണി, തിരുവാതിര, കുചേലദിനം, ഗണേശചതുർഥി, കാർത്തിക എന്നിവയും ആഘോഷിക്കുന്നു.
പൂരദിവസം കാലത്ത് 5.00 മണിക്ക് നാദസരവും നടപാണ്ടിയുമായി കുളശ്ശേരി നരസിംഹക്ഷേത്രത്തിലെത്തും.
മൂന്നു ആനകളും 60 കലാകാരന്മാരടങ്ങുന്ന നാദസരവുമായി 8.00 മണിക്ക് മണികണ്ഠനാൽ പന്തലിലെത്തും.
9 ആനകളും 100ൽ പരം കലാകാരന്മാരുമായി പാണ്ടിമേളം തുടങ്ങും അത് 9.30ന് ശ്രീമൂല സ്ഥാനത്ത് ആവസാനിക്കും.
ദേവി അകത്തു കടന്ന് വടക്കുംനാഥനെ വണങ്ങി തെക്കെഗോപുരം വഴി പുറത്ത് കടക്കും.
ദേവി, ശക്തൻ തമ്പുരാൻ പ്രതിമയെ ചുറ്റി കുളശ്ശേരി ക്ഷേത്രത്തിലേക്ക് മടങ്ങും.
വൈകീട്ട് ഏഴുമണിക്ക് കാലത്തെ പോലെ ആവർത്തിക്കുകയും 10 മണിക്ക് ശ്രീമൂലസ്ഥാനത്ത് മേളം അവസാനിപ്പിക്കുകയും 11 മണിക്ക് ദേവി മടങ്ങുകയും ചെയ്യും.
പിറ്റേന്ന് ആറാട്ടും ഉത്രം വിളക്കിനും ഉത്രം പാട്ടിനും ശേഷം ആന കൊടിമരം പിഴുതെടുക്കും.
അവലംബം 1 2 പേജ് 2, മാതൃഭൂമി നഗരം സപ്ലിമെന്റ്, മേയ്8,2014
പൂക്കാലം വരവായി ഇംഗ്ലീഷ് വിലാസം https://ml.wikipedia.org/wiki/Pookkalam_Varavayi
കമലിന്റെ സംവിധാനത്തിൽ ജയറാം , ബേബി ശ്യാമിലി , മുരളി , രേഖ , ഗീത , സുനിത എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് പൂക്കാലം വരവായി .
കാസ്‌കേയ്‌ഡ് ക്രിയേഷൻസിന്റെ ബാനറിൽ പാവമണി നിർമ്മിച്ച ഈ ചിത്രം സെഞ്ച്വറി ഫിലിംസ് ആണ് വിതരണം ചെയ്തത്.
കാവ്യ മാധവൻ , ദിവ്യ ഉണ്ണി എന്നിവർ ബാലതാരങ്ങളായി ആദ്യമായി അഭിനയിച്ച ചിത്രമാണിത്.
പി.ആർ. നാഥൻ ആണ് ഈ ചിത്രത്തിന്റെ കഥാകാരൻ.
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് രഞ്ജിത്ത് ആണ്.
അഭിനേതാക്കൾ ജയറാം – നന്ദൻ മുരളി – ജയരാജൻ ഇന്നസെന്റ് – പൊതുവാൾ ജഗതി ശ്രീകുമാർ – ചെറുകുന്നത്ത് ഭാസ്കര പിള്ള തിക്കുറിശ്ശി സുകുമാരൻ നായർ – മുത്തച്‌ഛൻ കുതിരവട്ടം പപ്പു – മാരിയപ്പൻ പറവൂർ ഭരതൻ – സ്കൂൾ ബസ് ഡ്രൈവർ ശങ്കരാടി – മെക്കാനിക് അച്ചൻ ബേബി ശ്യാമിലി – ഗീതു രേഖ – നിർമ്മല ഗീത – ഉഷ സുനിത – തുളസി കവിയൂർ പൊന്നമ്മ – നന്ദന്റെ അമ്മ മീന ഫിലോമിന – അക്കാമ്മ കൽപ്പന – ട്യൂഷൻ ടീച്ചർ കാവ്യ മാധവൻ – സ്കൂൾ കുട്ടി ദിവ്യ ഉണ്ണി – സ്കൂൾ കുട്ടി സംഗീതം
ബിച്ചു തിരുമല , കൈതപ്രം ദാമോദരൻ നമ്പൂതിരി , ശശി ചിറ്റഞ്ചൂർ എന്നിവർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് ഔസേപ്പച്ചൻ ആണ്.
ഗാനങ്ങൾ അമ്പാരി പൂങ്കുട ചൂടി – കെ.എസ്. ചിത്ര (ഗാനരചന: ശശി ചിറ്റഞ്ചൂർ ) ഏതോ വാർമ്മുകിലിൻ കിനാവിലെ – ജി. വേണുഗോപാൽ (ഗാനരചന: കൈതപ്രം ദാമോദരൻ നമ്പൂതിരി ) മുത്തൺ ഇമുന്തിരി മണി നിറയും – എം.ജി. ശ്രീകുമാർ , ഫിലോമിന കുണു കുണുങ്ങി പുഴയും – എം.ജി. ശ്രീകുമാർ ഏതോ വാർമ്മുകിലിൻ കിനാവിലെ – കെ.എസ്. ചിത്ര (ഗാനരചന: കൈതപ്രം ദാമോദരൻ നമ്പൂതിരി ) അണിയറ പ്രവർത്തകർ ഛായാഗ്രഹണം: ജയാനൻ വിൻസെന്റ് ചിത്രസം‌യോജനം: കെ. രാജഗോപാൽ കല: റോയ് പി. തോമസ് വസ്ത്രാലങ്കാരം: നന്ദകുമാർ നൃത്തം: സലീം പരസ്യകല: കൊളോണിയ ലാബ്: വിജയ കളർ ലാബ് എഫക്റ്റ്സ്: മുരുകേഷ് വാർത്താപ്രചരണം: എബ്രഹാം ലിങ്കൻ നിർമ്മാണ നിർവ്വഹണം: രാജു ഞാറയ്ക്കൽ വാതിൽ‌പുറചിത്രീകരണം: ജൂബിലി പുറത്തേക്കുള്ള കണ്ണികൾ പൂക്കാലം വരവായി ഇന്റർനെറ്റ് മൂവി ഡാറ്റാബേസിൽ പൂക്കാലം വരവായി – മലയാളസംഗീതം.
പൂക്കുളം ബസാർ DISCO FOOT BALL TEAM
മലപ്പുറം ജില്ല യിലെ  വേങ്ങര പഞ്ചായത്തിലെ വലിയോറപുത്തനങ്ങാടി പ്രദേശത്തുനിന്നും ഉള്ളിലേക്കു മാറിയുള്ള  ചെറിയ ഒരു പ്രദേശം ആണ് പൂക്കുളം ബസാർ.
വേങ്ങരയിൽ  നിന്നും കച്ചേരിപടി  കുണ്ടൂർചോല  വഴിയും വേങ്ങര തറയിടറ്റാൽ പുത്തനങ്ങാടി വഴിയും  എത്തി ചേരാൻ സാധിക്കും .
വേങ്ങ ടൗടൌണിൽ നിന്നും 6ിലോ ലൊമീറ്റർ ർഘ്യംയം മാണ് ഇവിടേ ക്കുള്ളത്.
വേങ്ങര പഞ്ചായത്തിലെ പതിനാലാം വാർഡിൽ  ഉൾപെടുന്ന പ്രദേശമാണ്  പൂക്കുളം ബസാർ.
ഇവിടെ ഉള്ളവരുടെ പ്രധാന വരുമാന മാർഗ്ഗം ഗൾഫ്‌ പണമാണ്  കൂടാതെ വലിയോറ പാടത്തിന്റെ അരികിൽ ആയതുകൊണ്ട് തന്നെ കൃഷിയും പ്രധാന വരുമാന മാര്ഗമാണ്.
തൊഴിൽ.
തെങ്ങ്, നെല്ല് എന്നിവയാണ് പ്രധാന വിളകൾ.
കശുവണ്ടി, വെറ്റില, പൂള,പച്ചക്കറികൾ എന്നിവയും പരക്കെ കൃഷിചെയ്യുന്നു.
രാഷ്ട്രീയം പ്രമാണം:ആം ആദ്മി പാർട്ടി.jpg ആം ആദ്മി പാർട്ടി
പ്രധാനമായും പൂകുളം ബസാറിൽ  ഇന്ത്യൻ യൂണിയൻ മുസ്‌ലിം ലീഗ് (IUML), ഇന്ത്യൻ നാഷണൽ കോൺഗ്രസ്(INC)ആം ആദ്മി പാർട്ടി (AAP) എന്നീ രാഷ്ട്രീയ പാർട്ടികൾ ക്കാന്  സ്വാധീനം കൂടുതൽ.
കലാ കായിക ക്ലബ് Disco Arts Sports Club Pookulam bazar
നാടിൻറെ കലാ കായിക  സാംസ്കാരിക രംഗത്ത് ഒരു പുതിയ ആദ്യയായം രെജിക്കാനും ജീവ കാരുണ്യ പ്രവർത്ത നങ്ങളിൽ  സജീവമായി ഇടപെട്ടു കൊണ്ട്  25 പതിറ്റാണ്ട് പിന്നിട്ടു Disco Arts Sports Club ഡിസ്കോ ക്ലബ് മറ്റു ക്ലബുകൾക്ക് മാതൃകയാകുന്നു.
കായിക രംഗത്തെ മികവിനോടപ്പം നാട്ടിലെ സേവന രംഗത്തു പ്രവർത്തകരെ സജ്ജമാക്കുകയാണ് ക്ലബിന്റെ ലക്ഷ്യം.
പൂക്കൂട ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) ഇംഗ്ലീഷ് വിലാസം https://ml.wikipedia.org/wiki/Flower_vase മുളകൊണ്ടു നിർമ്മിച്ച പൂക്കൂട
അലങ്കാരത്തിനായി പൂക്കൾ നിറച്ചുവയ്ക്കുന്ന പാത്രമാണ് പൂക്കൂട .
സ്വീകരണമുറിയിലും വരാന്തയിലും മറ്റും വിവിധ നിറത്തിലും തരത്തിലുമുള്ള പൂക്കൾ നിറച്ചുവയ്ക്കുന്ന പാത്രമാണിത്.
പൂക്കൾ ശേഖരിക്കാനായി പോകുമ്പോൾ അവ സൂക്ഷിക്കാനായി ഉപയോഗിക്കുന്ന പാത്രവും പൂക്കൂടയാണ്.
വിവിധ നിറത്തിലും തരത്തിലും പൂക്കൂടകൾ നിർമ്മിക്കുന്നു.
മുള , ചൂരൽ , ഈറ്റ മുതലായ വസ്തുക്കൾ കൊണ്ട് നെയ്തുണ്ടാക്കുന്നവയും സ്റ്റീൽ, കളിമണ്ണ് ,സെറാമിക് മുതലായവയും ഉപയോഗിച്ചും പൂക്കൂടകൾ നിർമ്മിക്കാറുണ്ട്.
കരകൌശല വസ്തൂക്കളിൽ പൂക്കൂടക്ക് ഒരു നല്ല സ്ഥാനമുണ്ട്.
മുളകൊണ്ടു നിർമ്മിച്ച പൂക്കൂട
നാഗദന്തി ഇംഗ്ലീഷ് വിലാസം https://ml.wikipedia.org/wiki/Baliospermum_montanum
ഒരു ഔഷധസസ്യമാണ്‌ നാഗദന്തി .
ഈ കുറ്റിച്ചെടിയുടെ വേര്‌, ഇല, കുരു എന്നിവയാണ്‌ ഔഷധത്തിനായുപയോഗിക്കുന്നത്.
പനി , മഞ്ഞപ്പിത്തം തുടങ്ങിയ രോങ്ങൾക്കുള്ള ഔഷധമായി നാഗദന്തി ഉപയോഗിച്ചുവരുന്നു.
യുഫോർബിയേസീ (Euphorbiaceae) സസ്യകുടുംബത്തിൽപ്പെടുന്ന ഇവയുടെ  ശാസ്ത്ര നാമം ബാലിയോസ്പെർമം മൊണ്ടാനം (Baliospermum montanum), ബാ.
ആക്സില്ലെർ (B.axillare എന്നാണ്).
ദന്തി എന്ന സംസ്കൃതനാമത്തിൽ അറിയപ്പെടുന്ന നാഗദന്തിക്ക് നീർവാളത്തിന്റെ എല്ലാ ഗുണങ്ങളും ഉണ്ട്.
ഹിമാലയസാനുക്കളിൽ ഏകദേശം 900 മീറ്റർ വരെ ഉയരമുള്ള പ്രദേശങ്ങളിൽ ഇത് ധാരാളമായുണ്ട്.
മ്യാൻമർ, മലയ എന്നിവിടങ്ങളിലും ഇന്ത്യയിലെ മിക്ക സംസ്ഥാനങ്ങളിലും ഇത് വളരുന്നുണ്ട്.
ഏകാന്തരന്യാസത്തിൽ ക്രമീകരിച്ചിരിക്കുന്ന ലഘു പത്രങ്ങൾക്കു നല്ല കട്ടിയുണ്ടെങ്കിലും അവയിലെ സിരകൾ വളരെ വ്യക്തമായി കാണാൻ കഴിയും.
നാഗദന്തിയുടെ ചുവടുഭാഗത്തുള്ള ഇലകൾ 15-30 സെ.
മീറ്ററോളം നീളമുള്ളതാണ്.
ചുവടുഭാഗം വൃത്താകാരമായ ഇലയുടെ അരികുകൾ ദന്തുരമാണ്.
പത്രവൃന്തത്തിനു ചുവട്ടിലായി കാണപ്പെടുന്ന ഗ്രന്ഥികൾ പോലെയുള്ള രണ്ട് ഭാഗങ്ങളിലും ഓരോ അനുപർണങ്ങളുണ്ടായിരിക്കും.
ഡിസംബർ മുതൽ മാർച്ച് വരെയുള്ള മാസങ്ങളിൽ നാഗദന്തി പുഷ്പിക്കുന്നു.
ഇലയുടെ കക്ഷ്യങ്ങളിൽനിന്ന് റസീം പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്.
ഒരു പുഷ്പമഞ്ജരിയിൽ അനേകം ചെറിയ ഇളംപച്ചനിറത്തിലുള്ള പുഷ്പങ്ങളുണ്ടാകുന്നു.
ആൺപുഷ്പങ്ങളും പെൺപുഷ്പങ്ങളും ഒരേ സസ്യത്തിൽത്തന്നെയാണ് ഉണ്ടാകുന്നത്.
ബാഹ്യദളങ്ങൾ കൊഴിഞ്ഞുപോകാതെ കായ്കളോടൊപ്പം നിലനില്ക്കുന്നു.
ആൺപുഷ്പങ്ങളിൽ വൃത്താകാരത്തിലുള്ള 4-6 ബാഹ്യദളപുടങ്ങളുണ്ടായിരിക്കും.
10-30 കേസരങ്ങളുണ്ട്.
പെൺപുഷ്പങ്ങളിൽ 5-6 ബാഹ്യദളപുടങ്ങളും നീളം കൂടിയ വർത്തികയും മൂന്ന് അറകളുള്ള അണ്ഡാശയവുമുണ്ട്.
കായ് 0.8-1.5 സെന്റീമീറ്ററോളം നീളമുള്ള കാപ്സ്യൂളാണ്.
കാപ്സ്യൂളുകൾ ലോമിലമാണ്.
വിവിധനിറങ്ങളിലുള്ള വിത്തുകൾ കാണപ്പെടുന്നു.
ഈ ചെടിയുടെ മിനുസമുള്ള വിത്തുകൾക്ക് ആവണക്കിൻ കുരുവിനോട് സാദൃശ്യമുണ്ട്.
അതിനാലാകാം 'ഏരണ്ഡഫല' (ഏരണ്ഡ=ആവണക്ക്) എന്ന സംസ്കൃതനാമത്തിൽ ഈ ചെടി അറിയപ്പെടാനിടയായത്.
നാഗദന്തിയുടെ വേരും കാണ്ഡവും ഇലയും വിത്തും വിഷമയമാണ്.
ഇതിന്റെ വിഷാംശം ഉള്ളിൽ ചെന്നാൽ ആദ്യമായി ത്രികോല്പക്കൊന്ന അരച്ചു കഴിച്ച് വയറിളക്കിയശേഷം പാലോ നെയ്യോ കഴിക്കണം.
ദേഹത്ത് താന്നിമരത്തിന്റെ മരത്തൊലി അരച്ചു പുരട്ടുന്നതും നല്ലതാണ്.
വിഷമയമായതിനാൽ നാഗദന്തിയുടെ ഔഷധയോഗ്യമായ ഭാഗങ്ങളെല്ലാം ശുദ്ധിചെയ്തശേഷമാണ് ഉപയോഗിക്കുന്നത്.